作者：洪咨夔
词牌/韵律：沁园春

paragraphs: 诗不云乎，蒹葭苍苍，白露为霜。
看高山乔木，青云老干，英华滋液，亦敛而藏。
匠石操斤游林下，便一举采之充栋梁。
须知道，是天将大任，翕处还张。
薇郎玉佩丁当。
问何事午桥花竹庄。
又星回岁换，腊残春浅，锦熏笼紫，栗玉杯黄。
唤起东风，吹醒宿酒，把甲子从头重数将。
明朝去，趁传柑宴近，满袖天香。